**ZAPISNIK**

**virtualne sjednice Nastavničkog vijeća, održane u petak 15.1.2021. u 11,00 sati**

Popis nazočnih prema e-popisu nazočnosti virtualnoj sjednici.

Dnevni red: 1.) Verifikacija zaključaka s prethodne sjednice Nastavničkog vijeća

od 29.12.2020.

2.) Organizacija nastave u drugom polugodištu

3.) Zamolbe

4.) Razno

Ad 1.) Ravnatelj Učilišta Mladen Smodlaka, prof., svima je nazočnima u virtualnoj zbornici predočio zapisnik s prethodne sjednice Nastavničkog vijeća od 29.12.2020.

**Zaključak:** Nastavničko vijeće jednoglasno usvaja sve zaključke s prethodne sjednice Nastavničkog vijeća od 29.12.2020.

Ad 2.) Ravnatelj Učilišta Mladen Smodlaka, prof., izvješćuje sve nazočne da nastava drugog polugodišta počinje 18.1.2021. po modelu C za sve razrede osim 4.j, koji dolazi u školu i sluša nastavu uživo. Ovaj će se tip online nastave odvijati do daljnjega (najmanje dva tjedna), a epidemiološka će služba usporedno opservirati razvoj situacije u školama te sukladno stanju eventualno popuštati mjere. Nastava će se odvijati u realnom vremenu, a u tjednu od 18.1.2021. kreće po aktualnom rasporedu za A-turnus ujutro/ B-turnus popodne.

**Zaključak:** Nastavničko vijeće jednoglasno usvaja ovaj naputak za rad.

Ad 3.) Zamolbe:

1. *A. M.* – učenica pohađa 2. razred srednje škole u Samoboru, smjer turističko-hotelijerski tehničar. Zbog preseljenja u Zagreb (Trešnjevka) sada želi upisati 2. razred smjera turističko-hotelijerski komercijalist u našoj školi.

**Zaključak:** Nastavničko vijeće jednoglasno odbija ovu zamolbu jer učenica mijenja program (iz tur.-hot. tehničara u tur.-hot. komercijalista), a ujedno sva mjesta su popunjena prema Državnom pedagoškom standardu. .

1. *J. V.*- učenik pohađa prvi razred srednje škole u Samoboru, smjer turističko-hotelijerski tehničar, a sada želi promijeniti smjer i upisati prvi razred smjera konobar u našoj školi.

**Zaključak:** Nastavničko vijeće jednoglasno odbija ovu zamolbu jer su sva mjesta u prvom razredu smjera konobar popunjena.

1. *A.M. E.*– uečnica je pohađala 2.h razred u našoj školi, ali se ispisala. U međuvremenu su majka i ona zaključile da bi se uslijed promijenjene obiteljske i ekonomske situacije ipak trebala vratiti u školu pa moli ponovni povratak u svoj nekadašnji 2.h razred.

**Zaključak:** Nakon provedena glasovanja (28 glasova za učeničin povratak; 14 suzdržanih glasova i 2 glasa protiv) Nastavničko vijeće većinskim brojem glasova odobrava povratak učenice u 2.h razred.

Ad 4.) Razno:

Ravnatelj Učilišta Mladen Smodlaka, prof., provjerio je stanje zamolbe učenice *E. K.* iz 2.j koja je željela preseliti u školu za osobne usluge te upisati smjer frizera ili kozmetičara ili u našoj školi iz smjera turističko-hotelijerskog komercijalista prijeći u smjer konobara. Kako Škola za osobne usluge ne prima nove učenike sada na polugodištu, učenici E.K. već je na prethodnoj sjednici Nastavničkog vijeća od 29.12.2020. izglasana moguća promjena iz tur.-hot. komercijalista u smjer konobara. Stoga se učenica sada upućuje u 2.f razred s obvezom polaganja razlikovnog ispita iz dijela sadržaja predmeta ugostiteljsko posluživanje koji nije bio istim obimom zastupljen u THK smjeru i praktične nastave – razlika u fondu sati.

**Zaključak:** Nastavničko vijeće jednoglasno usvaja ovaj naputak.

Ravnatelj Učilišta:

Mladen Smodlaka, prof. Zapisničarka:

Snježana Mikulan, prof.